Ντινμουκχάμεντ Κουνάεφ

Ο Ντινμουκχάμεντ Αχμέντοβιτς Κουνάεφ (επίσης προφέρεται Kουνάγιεφ; Καζακικά: Дінмұхаммед (Димаш) Ахметұлы Қонаев, λατινικά: Dınmūhammed (Dimaş) Ahmetūly Qonaev, Ρωσικά: Динмухаме́д Ахме́дович (Минлиахмедович) Куна́ев, λατινικά: Dinmukhamed Akhmedovich (Minliakhmedovich) Kunaev; 12 Ιανουαρίου 1912 [Ι.Η. 31 Δεκεμβρίου 1911] – 22 Αυγούστου 1993) ήταν ένας Καζάκος Σοβιετικός Κομμουνιστής πολιτικός, ο οποίος υπηρέτησε ως Πρώτος Γραμματέας του Κομμουνιστικού Κόμματος της Καζακικής Σοβιετικής Σοσιαλιστικής Δημοκρατίας από το 1964 μέχρι την απομάκρυνσή του το 1986. 

 Άνοδος και Πτώση 
Αφού τελείωσε το 14ο γυμνάσιο του Αλμάτι το 1930, σπούδασε στο Ινστιτούτο Μη Σιδήρου και Λεπτής Μεταλλουργίας στη Μόσχα το 1936, γεγονός που του έδωσε τη δυνατότητα να γίνει χειριστής μηχανών. Μέχρι το 1939 είχε γίνει αρχιμηχανικός του ορυχείου Pribalkhashatroi και εντάχθηκε στο Κομμουνιστικό Κόμμα της Σοβιετικής Ένωσης (ΚΚΣΕ), προϋπόθεση για να είναι κάτοχος της προαναφερθείσας θέσης. Αποτέλεσε για πολλά χρόνια ισχυρό μέλος του Σοβιετικού καθεστώτος, όντας προσωπικός φίλος του μετέπειτα Γενικού Γραμματέα του ΚΚΣΕ Λεονίντ Μπρέζνιεφ, από την εποχή που ο τελευταίος ήταν Πρώτος Γραμματέας του Κόμματος στην Καζακική ΣΟΣΔ. Υπήρξε μόνιμο μέλος του Πολίτμπιρο της Κεντρικής Επιτροπής του ΚΚΣΕ, δηλαδή του Ανωνάτου Κυβερνητικού οργάνου εξουσίας στην ΕΣΣΔ υπό τρεις διαδοχικούς Γενικούς Γραμματείς, τους Λεονίντ Μπρέζνιεφ, Γιούρι Αντρόπωφ και Κονσταντίν Τσερνιένκο. Με την εγκαθίδρυση Πραγματικού Σοσιαλισμού στην Σοβιετική Ένωση από τον Μιχαήλ Γκορμπατσόφ το 1985 κατηγορήθηκε για διαφθορά, το 1986 αποπέμφθηκε από την θέση του Πρώτου Γραμματέα του ΚΚ της Σοβιετικής Σοσιαλιστικής Δημοκρατίας του Καζακστάν και το 1987 από την θέση που κατείχε στο Πολίτμπιρο και εν τέλει το 1989 εκδιώχθηκε εξ ολοκλήρου από το κόμμα. 

 Τελευταία χρόνια και θάνατος 
Μετά την αποπομπή του ζούσε με την οικογένειά του στην γενέτειρά του στο Καζακστάν, όπου και συνέχισε να ζει μετά την Κατάρρευση της Σοβιετικής Ένωσης το 1991. Πέθανε στις 22 Αυγούστου του 1993 έπειτα από καρδιακή προσβολή και κηδεύτηκε στις 25 Αυγούστου 1993 στο νεκροταφείο Kensai στην πόλη Alma-Ata.

 Παραπομπές